นักวิจัยชี้ เป็นโรคเริมที่อวัยวะเพศ เพิ่มความเสี่ยงต่อการติดเชื้อ HIV
นักวิทยาศาสตร์กล่าวว่า การรักษาโรคเริมที่อวัยวะเพศ ซึ่งเป็นกันมากในประเทศที่อยู่ทางตอนใต้ของทะเลทรายซาฮาร่า ในอาฟริกานั้น ไม่ได้ช่วยป้อ
ผู้เชี่ยวชาญกล่าวว่าราว 50-80% ของผู้ที่อาศัยอยู่ทางตอนใต้ของทะลทรายซาฮาร่าในอาฟริกา ติดเชื้อไวรัสที่ติดต่อโดยการมีเพศสัมพันธ์ที่เรียกว่า Herpes SimplexTwo หรือโรคเริมที่อวัยวะเพศ เมื่อพวกเขาอายุ 35 ปี และ 90% ของผู้ที่ติดเชื้อ HIVในพื้นที่เดียว กันนั้น เป็นโรคเริมที่อวัยวะเพศด้วย เชื้อไวรัส HerpesSimplex ไม่ทำให้เสียชีวิต แต่ก็เหมือนๆ กับไวรัส HIV ที่ไม่สามารถ รักษาให้หายขาดได้และสามารถระงับอาการได้ด้วยการใช้ยาต่อต้านเชื้อไวรัสเท่านั้น นักวิจัยชี้ให้เห็นถึงการศึกษาวิจัยที่แสดงว่าการติดเชื้อไวรัสโรคเริมที่อวัยวะเพศทำให้เพิ่มความเสียงต่อการติดเชื้อไวรัส HIV ถึงสามเท่า นักวิจัยพยายามแสดงให้เห็นว่าการรักษาผู้ที่เป็นโรคเริมที่อวัยวะเพศเป็นรายบุคคลจะช่วยให้คนเหล่านั้นมีความเปราะบางต่อ การติดเชื้อไวรัส HIV น้อยลง การศึกษาที่ตีพิมพ์ในวารสารการแพทย์นิว อิงแลนด์ศึกษากลุ่มผู้หญิง 800 คนใน แทนซาเนีย อายุระหว่าง 16-35 ปีที่ติดเชื้อไวรัสโรคเริมที่อวัยวะเพศ ผู้หญิงครึ่งหนึ่งได้รับยาต่อต้านเชื้อไวรัสทั่วๆไปที่เรียกว่า “Acyclovir” เพื่อระงับอาการ ของโรคเริมที่อวัยวะเพศส่วนอีกครึ่งหนึ่งได้รับยาน้ำตาล หรือยาหลอก การศึกษาพบว่า ผู้หญิง 27 คนที่รักษาโดยการใช้ยา“Acyclovir” ติดเชื้อไวรัส HIV และมีผู้ติดเชื้อ HIV รายใหม่ 28 คนในกลุ่ม ผู้หญิงที่ไม่ได้รับการรักษา คุณเดบบี้ วัตสัน นักวิจัยด้านการแพทย์อาวุโสที่ LondonSchool of Hygiene and Tropical Medicine และเป็นผู้นำในการศึกษากล่าวว่า การใช้ยาต่อต้านเชื้อไวรัส“Acyclovir” นั้นได้ผลดีมากในการรักษาผู้ป่วยที่เป็นโรคเริมที่อวัยวะเพศแบบธรรมดาตามคลีนิคต่างๆแต่ปริมาณยา นี้อาจจะไม่แรงพอที่ยับยั้งกลไกของโรคนี้ในร่างกายซึ่งอาจจะทำให้เพิ่มความเสี่ยงต่อการติดเชื้อ ไวรัสเอชไอวีอีกด้วย ปัจจุบันนักวิจัยกำลังมองหาหนทางใหม่ที่จะสามารถระงับอาการของโรคเริมที่อวัยวะเพศ ได้นานยิ่งขึ้น และหวังว่าจะสามารถหาทางป้องกันเชื้อไวรัสเอชไอวีได้ด้วย ผู้เชี่ยวชาญกล่าวว่า มีการศึกษาวิจัยอื่นๆ อีกหลายฉบับที่กำลังศึกษาดูว่าการใช้ยา “Acyclovir”เพื่อรักษาโรคเริมที่อวัยวะเพศในผู้ที่ติดเชื้อไวรัสเอชไอวีจะช่วยป้องกันคู่นอนของ คนเหล่านั้นจากการติดเชื้อไวรัสโรคเอดส์ได้หรือไม่